**ΔΕΛΤΙΟ ΤΥΠΟΥ**

**ΠΑΡΟΥΣΙΑΣΗ BEST PRACTICES ΕΞΟΙΚΟΝΟΜΗΣΗΣ ΚΟΣΤΟΥΣ ΣΤΗΝ ΕΦΟΔΙΑΣΤΙΚΗ ΑΛΥΣΙΔΑ**

Το ECR Hellas αναγνωρίζοντας το ιδιαίτερο περιβάλλον στο οποίο κινούνται οι επιχειρήσεις του κλάδου των FMCGs και το οποίο συνδέεται με προκλήσεις όπως η ενεργειακή κρίση / ενεργειακό κόστος, η έλλειψη α‘ υλών, οι αναταραχές στην εφοδιαστική αλυσίδα, η αύξηση του πληθωρισμού κ.ά, στις οποίες πρέπει να ανταποκριθούν αποτελεσματικά, ανέπτυξε μία σημαντική πρωτοβουλία, στο πλαίσιο της συνεχούς ενημέρωσης και διάδοσης της γνώσης που μπορεί να προσφέρει αξία στα μέλη του.

Οι επιχειρήσεις, στην κατεύθυνση να μετριάσουν τις συνέπειες των παραπάνω προκλήσεων, αναπτύσσουν βέλτιστες πρακτικές, επιτυχημένα case studies και υιοθετούν λύσεις καλύτερης προσέγγισης / αξιολόγησης της κοστολόγησης διαδικασιών που συνδέονται με διάφορες λειτουργίες τους.

Στόχος της πρωτοβουλίας, είναι η δημιουργία μίας «δεξαμενής γνώσης» μέσω της συλλογής και παρουσίασης βέλτιστων πρακτικών / case studies (στο πλαίσιο της τήρησης των Κανόνων του Δικαίου του Ανταγωνισμού), που οι εταιρίες μέλη ανέπτυξαν / υλοποίησαν με στόχο τη μείωση του κόστους σε λειτουργίες που σχετίζονται με την:

1. Εφοδιαστική αλυσίδα
2. Ενέργεια / χρήση πηγών ενέργειας
3. Ψηφιοποίηση διαδικασιών

**Στις 21.02.2023, το ECR Hellas διοργάνωσε με μεγάλη επιτυχία το 1o webinar με θέμα: ΠΑΡΟΥΣΙΑΣΗ BEST PRACTICES ΕΞΟΙΚΟΝΟΜΗΣΗΣ ΚΟΣΤΟΥΣ ΣΤΗΝ ΕΦΟΔΙΑΣΤΙΚΗ ΑΛΥΣΙΔΑ.**

Τη διαδικτυακή συνάντηση παρακολούθησαν περισσότερα από 100 στελέχη του κλάδου FMCG κι είχαν την ευκαιρία να ενημερωθούν για λύσεις που ανέπτυξαν εταιρίες μέλη στην κατεύθυνση της μείωση του κόστους σε λειτουργίες που σχετίζονται με την Εφοδιαστική αλυσίδα.  
  
Ομιλητές στο παραπάνω webinar ήταν οι εταιρίες METRO ΑΕΒΕ, ΑΘΗΝΑΪΚΗ ΖΥΘΟΠΟΙΪΑ ΑΕ, ΚΟΝ.ΒΑ ΑΕ, ALFA PASTRY ΑΕΒΕ, NESTLE ΑΕ.

Το ECR Hellas, προγραμματίζει παρόμοια webinars και για τα υπόλοιπα θέματα.